24/11/2015 | Administración LocalMunicipal
Abegondo
Plan de inspección urbanístico municipal

Por medio da presente poño no seu coñecemento que o Sr. Alcalde-Presidente, con data 26/10/2015, ditou o decreto que literalmente lle transcribo: ASUNTO: APROBACION DO PLAN DE INSPECCION URBANISTICA CONCELLO ABEGONDO EXPEDIENTE: 2015/G003/000241 PRIMEIRO. Preséntase por parte da secretaría do concello unha proposta para a APROBACION DO PLAN DE INSPECCION URBANISTICA DO CONCELLO ABEGONDO. SEGUNDO. O Concello Pleno, en sesión extraordinaria celebrada o día 17 de setembro de 2014, acordou a aprobación inicial da MODIFICACION DA ORDENANZA MUNICIPAL REGULADORA DO PROCEDEMENTO DE INTERVENCIÓN NA EXECUCIÓN DE OBRAS, ACTIVIDADES OU SERVIZOS. En data 14 de outubro de 2014 publicouse o anuncio da aprobación inicial no Boletín oficial da Provincia (BOP nº 196) e no taboleiro municipal de anuncios por un prazo de trinta días, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fixo público no BOP nº 7 do 13.01.2015. A Lexislación máis destacada do asunto é a seguinte: · A Lei 7/1985, do 2 de abril, Reguladora das Bases de Réxime Local. · A Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. · A Lei 5/1997, de 22 de xullo, de Administración Local de Galicia. · A directiva 2006/123/CE relativa aos servizos no mercado interior reguladora da normativa de acceso e exercicio de servizos dentro da Unión Europea · A Lei 17/2009, de 23 de novembro, sobre libre acceso as actividades de servizos e o seu exercicio · A Lei 25/2009, de 22 de decembro, de modificación de diversas leis para a súa adaptación a Lei sobre libre acceso as actividades de servizos e o seu exercicio · Lei 9/2013 do 19 de decembro, do emprendemento e da competitividade económica de Galicia. · A ORDENANZA MUNICIPAL REGULADORA DO PROCEDEMENTO DE INTERVENCIÓN NA EXECUCIÓN DE OBRAS, ACTIVIDADES OU SERVIZOS (BOP nº 7 do 13.01.2015.) · A Lei 9/2002 de 30 de decembro, de ordenación urbanística e protección do medio rural de Galicia e sucesivas modificacións PRIMEIRA. O concello regulou no artigo 21 da ORDENANZA MUNICIPAL REGULADORA DO PROCEDEMENTO DE INTERVENCIÓN NA EXECUCIÓN DE OBRAS, ACTIVIDADES OU SERVIZOS o procedemento de verificación municipal dos requisitos para o desenvolvemento de actividades. De acordo coas seguintes consideracións: 1. O persoal municipal adscrito á inspección e vixilancia urbanística, no exercizo das súas funcións, terá a consideración de axente da autoridade e gozará do estatuto regulado na lexislación urbanística. As persoas interesadas teñen o deber de cooperación para a comprobación administrativa da adecuación das obras e/ou actividades á normativa urbanística aplicable.2. O control realizado posteriormente á presentación da comunicación previa, levarano a cabo os servizos técnicos municipais co fin de verificar a efectiva adecuación da actividade á normativa aplicable, sen prexuízo do procedemento de protección da legalidade que, no seu caso, poida iniciarse.3. Unha vez presentada a comunicación previa, o servizo municipal correspondente realizará comprobación da actividade ou obra comunicada, do seu axuste á lexislación vixente. De dita visita de comprobación levantarase a acta que incluirá, como mínimo, a seguinte información: 1. Identificación do establecemento, actividade, local, inmoble ou obra.2. Identificación da persoa titular ou, no seu defecto, responsable.3. Data da realización e as persoas que realizan a actuación.4. Descrición das actuacións practicadas.5. Descrición das modificacións que, no seu caso, se observen nas instalacións, obras, procesos e actividades respecto da documentación técnica presentada xunto coa comunicación previa.6. Incidencias producidas.7. axuste ou desaxuste coa documentación técnica presentada.8. achegarase xunto coa acta, reportaxe fotográfica do local, inmoble ou obra inspeccionados. SEGUNDA. Nas actuacións urbanísticas non sometidas ao réxime establecido na Lei 9/2002 de 30 de decembro, de ordenación urbanística e protección do medio rural de Galicia e sucesivas modificacións e distintas das anteriores estarase igualmente ao establecido no presente plan de inspección. TERCEIRA. O contido do plan de inspección é o seguinte: O presente Plan de inspección urbanística ten por obxecto determinar as actuacións prioritarias da área de Urbanismo do Concello de Abegondo coa finalidade de mellorar a calidade e a eficacia na vixilancia do cumprimento da legalidade urbanística, prevendo e combatendo a comisión de infraccións urbanísticas e velando pola maior seguridade das persoas. Este plan de inspección permanecerá vixente durante o ano 2015 e ata a aprobación do novo plan de inspección. Atendendo á gravidade das infraccións urbanísticas que se cometan, ao volume das obras ou natureza da actividade que se desenvolva e ás molestias que poidan ocasionar aos cidadáns, á agresión da obra ou actividade sobre o medio físico, á protección cultural ou medioambiental do espazo e/ou inmobles sobre os que se actúe, á inescusable colaboración e auxilio necesario que se debe prestar pola Policía Local e aos medios cos que conta o Servizo de Urbanismo, co fin de lograr a maior eficiencia, fíxase a seguinte orde de prioridades, así coma os criterios de actuación, na tramitación dos expedientes: GRAO 1º: Execucións de ordes xudiciais nas que se estableza un prazo perentorio. GRAO 2º: Actuacións a adoptar en expedientes de ruína e ordes de execución que revistan perigo para a seguridade das persoas. GRAO 3º: Actuacións respecto de: - Solos cualificados polo planeamento como zonas verdes, espazos libres, dotacións, equipamentos públicos e solos rústicos, nas que se estean desenvolvendo usos prohibidos ou carentes de autorización autonómica preceptiva ou sen axustarse ás condicións sinaladas nelas. Xacementos arqueolóxicos. - Actividades especialmente cualificadas incluídas nos grupos 2 e 3 do ANEXO I do Decreto 133/2008, do 12 de xuño (“Actividades potencialmente contaminadoras da atmosfera incluídas no grupo B do anexo IV da Lei 34/2007, do 15 de novembro, de calidade do aire e protección da atmosfera”). - Obras maiores de edificación de nova planta destinadas a usos distintos de vivenda e grandes movementos de terra que alteren a topografía natural dos terreos - Actividades xenéricas suxeitas ao procedemento de avaliación ambiental incluídas no grupo 1 do ANEXO I do Decreto 133/2008, do 12 de xuño. - Actividades sometidas ao Regulamento xeral de policía de espectáculos públicos e actividades recreativas (RD 2816/1982, do 27 de agosto). - Actuacións en solo rústico sen a preceptiva licenza municipal ou sen axustarse ás condicións impostas na mesma. - Obras maiores de edificación de nova planta destinadas a usos de vivenda e intervencións significativas en edificacións de uso residencial multifamiliar que supoñan aumento de volume, superficie e/ou aproveitamento urbanístico. - Actuacións obxecto de expedientes de ruína e ordes de execución que non revistan perigo para a seguridade das persoas. - Obras maiores de reestruturación e grandes aumentos da superficie edificada en edificacións destinadas a usos distintos de vivenda. - Actividades excluídas do procedemento de avaliación ambiental incluídas no ANEXO II e ANEXO III do Decreto 133/2008, do 12 de xuño, carentes de licenzas ou autorizacións administrativas esixibles ou sen axustarse ás condicións sinaladas nelas. - Obras maiores de reestruturación ou grandes aumentos da superficie edificada en edificacións destinadas a vivenda. - Obras que impliquen aumentos de volume de escasa entidade - Actividades non incluídas nos graos anteriores. GRAO 9º: Actuacións respecto do resto das obras que non impliquen aumento de volume e das adaptacións de locais que presenten desaxustes non substanciais respecto da licenza outorgada.4.1 Darase preferencia en todo caso e respecto de cada un dos graos previstos no artigo anterior.4.2 Dentro de cada un dos graos, terán absoluta prioridade as relativas a obras que se atopen en marcha no momento da denuncia ou da inspección, fronte ás que xa estean rematadas.4.3 Dentro de cada un dos graos, terán preferencia as infraccións moi graves e graves sobre as leves, así como as derivadas de obras ilegalizables sobre as legalizables.4.4 Dentro de cada un dos graos priorizaranse as intervencións sobre infraccións reiteradas por parte da persoa responsable. Os expedientes de ordes de execución e ruínas tramitaranse de conformidade co disposto na 9/2002 Darase preferencia en todo caso ás construcións que teñan perigo de caída de elementos con risco cara a vía pública ou edificacións lindeiras e que poidan causar graves danos ás persoas. Os criterios de actuación modularanse tendo en conta que as construcións teñan fronte á vía pública ou estean illadas nunha parcela pechada, poidan producir danos a edificacións lindeiras ou ben estean habitadas. Segundo a valoración dos Servizos Técnicos Municipais, indicarase na correspondente dilixencia o grao de urxencia da inspección. En caso de incumprimento da orde de derruba ou de execución de obras, a área de Urbanismo promoverá a execución forzosa ou subsidiaria consonte coa normativa urbanística vixente, sen prexuízo da tramitación dos expedientes sancionadores que procedan. Todo o anterior sen prexuízo de comunicar o citado incumprimento ao Ministerio Fiscal por posible ilícito de desobediencia regulado no artigo 556 do Código Penal. No suposto de que os feitos obxecto de inspección urbanística poidan ser constitutivos de delito urbanístico, poñeranse en coñecemento do Ministerio fiscal, consonte co disposto no artigo 42 do texto refundido da Lei do Solo, aprobado polo Real decreto lexislativo 2/2008, do 20 de xuño.1. Obxectivo: mellorar a formación do persoal e harmonizar os criterios de actuación.2. Actuacións a desenvolver: a) Curso de formación dirixido ao persoal b) Reunións de coordinación para harmonizar os criterios de actuación.3. Programación: realizaranse os cursos de formación e as reunións de coordinación que se consideren necesarias. Visto canto antecede, considérase que o expediente seguiu a tramitación establecida na Lexislación aplicable procedendo a súa aprobación polo Alcalde de acordo co artigo 61.1. o) da Lei 5/1997, de 22 de xullo, de Administración Local de Galicia, en concordancia co artigo 21.1. q) da Lei 7/1985, de 2 de abril, Reguladora das Bases do Réxime Local. resolvo: PRIMEIRO.- Aprobar o plan de inspección e darlle a publicidade precetiva ao contido do mesmo. SEGUNDO.- Dar traslado da presente resolución aos distintos servizos administrativos da Corporación, e dar conta ao Pleno da Corporación na primeira sesión que se celebre en cumprimento do disposto no art.42 do Real Decreto 2568/86, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Abegondo, na data que figura na marxe O alcalde O secretario José A. Santiso Miramontes Adrián J. Márquez Caramés Esta resolución, emítese en calidade de orde de servizo, ao amparo do disposto no artigo 21 Lei 30/1992, do 26 de novembro, do réxime xurídico das administracións públicas e do procedemento administrativo común (LRX-PAC). O seu incumprimento non afecta por sí só á validez dos actos ditados polos órganos administrativos. O que se publica para o seu coñecemento e efectos. Abegondo, luns 26 de outubro de 2015. O SECRETARIO, Adrián J. Márquez Caramés